У 2012 г. завершаны рэстаўрацыйныя работы на помніку архітэктуры XVI – XIX стст. – Палацава-паркавым ансамблі. У адноўленых карпусах: Бібліятэкі і архіва, Камяніцы, Арсенала, Палацавай часткі, Паўднёвай і Усходняй галерэй адкрыта стацыянарная экспазіцыя.Адноўлены інтэреры Каміннай, Малой сталовай, Бальнай, Зорнай, Залатой, Паляўнічай, Партрэтнай залаў, апартаментаў князя і княгіні, палацавай капліцы, арсенала, кухні, створаны экспазіцыі, прысвечаныя гісторыі роду Радзівілаў, іх унёску ў тэатральна-музычнае мастацтва і інш. У цэлым, у палацавым комплексе праектам прадугледжана выкарыстанне часткі памяшканняў для прадстаўніцкіх мэт, магчымасці правядзення ў адрэстаўрыраваных залах канцэртаў камернай музыкі, выступленняў артыстаў, касцюмаваных баляў. Тут таксама знаходзіцца гасцініца з традыцыйным пералікам паслуг для турыстаў і рэстаран з кафэ.